
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                      Bucureşti, 09.02.2016 

         Pl-x 107/2015


RAPORT  
asupra Propunerii legislative pentru completarea art.9 din Legea nr.213/1998 privind bunurile proprietate publică
În temeiul dispoziţiilor art. 95 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru completarea art.9 din Legea nr.213/1998 privind bunurile proprietate publică, trimisă cu adresa nr. Pl-x 107/2015 din 2 martie 2015, înregistrată sub nr.4c-11/246 din 3 martie 2015.
Senatul în calitate de primă Cameră sesizată a respins iniţiativa legislativă în şedinţa din 25 februarie 2015.
Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr.694 din 16 iunie 2014.
Guvernul, prin punctul de vedere transmis cu adresa nr. 1917 din 2 octombrie 2014 precizează că susţine adoptarea iniţiativei legislative, sub rezerva însuşirii propunerilor şi observaţiilor cuprinse în punctul de vedere.
Comisia pentru administraţie publică şi amenajarea teritoriului a avizat favorabil iniţiativa legislativă în şedinţa din 31 martie 2015.
Propunerea legislativă are ca obiect de reglementare completarea art. 9 din Legea nr. 213/1998 privind bunurile proprietate publică, cu un nou alineat, alin. (3). Potrivit expunerii de motive este necesară reglementarea unei modalităţi de trecere a unui bun din domeniul public al judeţului în domeniul public al municipiului, oraşului sau comunei şi invers.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice au examinat această iniţiativă legislativă în şedinţa din  9 februarie 2016. 

Conform listei de prezenţă la şedinţa Comisiei juridice, de disciplină şi imunităţi au fost prezenţi 22 deputaţi din totalul de 26 membri ai acesteia.  
În urma examinării iniţiativei legislative, a expunerii de motive, a avizului Consiliului Legislativ, a punctului de vedere al Guvernului, precum şi a opiniilor exprimate, membrii Comisiei au hotărât, cu unanimitate de voturi, respingerea propunerii legislative pentru completarea art.9 din Legea nr.213/1998 privind bunurile proprietate publică.
În raport cu obiectul şi conţinutul său, propunerea legislativă face parte din categoria legilor organice.
        VICEPREŞEDINTE,                               SECRETAR,            
                  Ciprian Nicolae NICA                    Sorin Constantin STRAGEA
	Consilier parlamentar,

Roxana David

